Ir-Regolament tal-Kummissjoni (KE) Nru 277/2004
tas-17 ta’ Frar 2004
li jikkonċerna l-awtorizzazzjoni mingħajr limitu ta’ żmien ta’ addittiv fl-għalf ta’ l-annimali
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tikkonċerna l-addittivi fl-għalf ta’ l-annimali [1], kif emendata l-aħħar mir-Regolament tal-Kummissjoni (KE) Nru 1756/2002 [2], u partikolarment l-Artikolu 3 u l-Artikolu 9d(1) tagħha,
Billi:
(1) Id-Direttiva 70/524/KEE tipprovdi li l-ebda addittiv ma jista’ jkun imqassam mingħajr l-awtorizzazzjoni tal-Komunità.
(2) L-Artikolu 3a tad-Direttiva 70/524 jistabbilixxi l-kondizzjonijiet għall-awtorizzazzjoni tal-Komunità għal addittiv fl-għalf ta’ l-annimali.
(3) Skond ir-Regolament tal-Kummissjoni (KE) Nru 1353/2000 [3], l-użu ta’ l-enzima 3-phutase, prodott mill-Aspergillus niger (CBS 114.94), hu diġà awtorizzat mingħajr limitu ta’ żmien għall-kategoriji ta’ l-annimali ta’ qżieqeż, ħnieżer tas-simna, ħnieżer nisa, tiġieġ tas-simna u tiġieġ li huma mrobbijin biex ibidu.
(4) Ir-Regolament tal-Kummissjoni (KE) Nru 2316/98 [4] awtrorizza proviżorjament dan l-addittiv għal dundjani tas-simna.
(5) F’Ġunju 2003 informazzjoni ġdida ġiet ippreżentata mill-produtturi biex issostni applikazzjoni għall-awtorizzazzjoni mingħajr limitu ta’ żmien għal dan l-addittiv għal dundjani tas-simna.
(6) Il-valutazzjoni ta’ din l-applikazzjoni għall-awtorizzazzjoni għall-użu ta’ dan l-addittiv għad-dundjani tas-simna turi li l-kondizzjonijiet previsti fid-Direttiva 70/524/KEE għall-awtorizzazzjoni mingħajr limitu ta’ żmien ġew sodisfatti.
(7) Għalhekk l-użu ta’ dan l-addittiv għad-dundjani għandu jkun awtorizzat mingħajr limitu ta’ żmien.
(8) Il-valutazzjoni ta’ l-applikazzjoni turi li ċerti proċeduri għandhom ikunu rekwiżiti biex jipproteġu lill-ħaddiema mill-esposizzjoni għall-addittivi imniżżla fl-Anness. Din il-protezzjoni għandha tkun assigurata mill-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 fuq l-introduzzjoni ta’ miżuri li jinkoraġġixxu titjib fis-sigurtà u s-saħħa tal-ħaddiema fuq il-post tax-xogħol [5], kif emendata mir-Regolament(KE) Nru 1882/2003 tal-Parlament Ewropew u tal-Kunsill [6].
(9) Il-miżuri previsti f’dan ir-Regolament huma konformi ma’ l-opinjoni tal-Kumitat Permanenti għall-Food Chain u s-saħħa ta’ l-annimali,
ADOTTAT DAN IR-REGOLAMENT:
Artikolu 1
Il-preparazzjoni li tappartjeni għall-grupp "Enzimi" kif imniżżla fl-Anness hija awtorizzata biex tintuża bħala addittiv għall-għalf ta’ l-annimali, taħt il-kondizzjonijiet stabbiliti f’dak l-Anness.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 Frar 2004.